തിരുവല്ല നഗരസഭാദ്ധ്യക്ഷരെ ആദരിച്ചു തിരുവല്ല: അധികാരം ജനങ്ങളിലേക്ക് എന്ന ആശയത്തോടെ തുടക്കമിട്ട ജനകീയാസൂത്രണത്തിന്റെ ഒരു വര്ഷത്തെ രജതജൂബിലി ആഘോഷങ്ങളുടെ ഭാഗമായി തിരുവല്ല നഗരസഭാദ്ധ്യക്ഷരെ ആദരിച്ചു. ആഘോഷങ്ങളുടെ നഗരസഭാതല ഉദ്ഘാടനം മാത്യു ടി.തോമസ് എം.എല്.എ നിര്വഹിച്ചു. നഗരസഭ ചെയര്പേഴ്സണ് ബിന്ദു ജയകുമാര് അദ്ധ്യക്ഷത വഹിച്ചു. ജനകീയാസൂത്രണ കാലയളവില് നഗരസഭാ അദ്ധ്യക്ഷന്മാരായിരുന്ന വര്ഗീസ് ജോണ്, രാജു മുïമറ്റം, കോശി തോമസ്, ആര്.ജയകുമാര്, ലിന്ഡാ തോമസ് വഞ്ചിപ്പാലം, ഷീല വര്ഗീസ്, ഡെല്സി സാം എന്നിവരെ പൊന്നാട അണിയിച്ചും മൊമന്റോ നല്കിയും ആദരിച്ചു. വൈസ് ചെയര്മാന് ഫിലിപ്പ് ജോര്ജ്ജ്, കൗണ്സിലര്മാരായ ജിജി വട്ടശേരി, അനു ജോര്ജ്ജ്, ജേക്കബ് ജോര്ജ്ജ്, ഷീജ കരിമ്ബിന്കാല, മാത്യു ചാക്കോ, ജോസ് പഴയിടം,ശ്രീനിവാസ് പുറയാറ്റ്, നഗരസഭാ സെക്രട്ടറി ജെ. മുഹമ്മദ് ഷാഫി,അസി.എക്സി.എന്ജിനീയര് ബിന്ദു വേലായുധന്, ഹെല്ത്ത് സൂപ്പര്വൈസര് സമീര്ബാബു എന്നിവര് പ്രസംഗിച്ചു.